Source: https://elatora.wordpress.com/2013/07/29/3481/
Timestamp: 2017-07-25 00:26:39+00:00
Document Index: 1636510

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΟΑΕΔ * Κοινωνικός τουρισμός 2013 – 2014 * Aιτήσεις | Blog: "ΕlaTora"
Ποιοί είμαστε ~website – Email addressΕπικοινωνία – ContactΙδιοκτήτες του Blog	ΟΑΕΔ * Κοινωνικός τουρισμός 2013 – 2014 * Aιτήσεις
ΟΑΕΔ Κοινωνικός τουρισμός ΟΑΕΔ Κοινωνικός τουρισμόςwww.dikaiologitika.gr
ΟΑΕΔ Κοινωνικός τουρισμός 2013 αιτήσεις στο oaed.gr Σας παρουσίαζουμε το πρόγραμμα του ΟΑΕΔ για τον κοινωνικό τουρισμό 2013 .
Συγκεκριμένα με απόφαση του υπουργού Εργασίας καθορίζονται οι όροι και τα κριτήρια για την διάθεση εισιτηρίων κοινωνικού τουρισμού απο τον ΟΑΕΔ 2013 2014 .
Οι αιτήσεις θα γίνονται στην ηλεκτρονική διεύθυνση http://www.oaed.gr/ όπως και σας είχαμε ενημερώσει. Τι περιλαμβάνει πρόγραμμα του ΟΑΕΔ Κοινωνικός τουρισμός 2013 – 2014 Όπως αναφέρει η απόφαση του ΟΑΕΔ σκοπός του Προγράμματος Κοινωνικού Τουρισμού ΟΑΕΔ για το 2013 2014 είναι η πνευματική, πολιτιστική και κοινωνική ανάπτυξη του εργατικού δυναμικού και των οικογενειών αυτού με την παροχή ποιοτικών υπηρεσιών. Αντικείμενο του προγράμματος είναι η επιδότηση των δικαιούχων − ωφελουμένων για την πραγματοποίηση διακοπών με τη χορήγηση Επιταγής Κοινωνικού Τουρισμού. ΕΠΙΤΑΓΗ ΚΟΙΝΩΝΙΚΟΥ ΤΟΥΡΙΣΜΟΥ ΟΑΕΔ 2013 2014 Η «Επιταγή Κοινωνικού Τουρισμού ΟΑΕΔ » ενσωματώνει μια συγκεκριμένη οικονομική αξία και ο αποκλειστικός σκοπός της είναι η ανταλλαγή της με υπηρεσίες διαμονής από τους παρόχους σύμφωνα με τους όρους της Δημόσιας Πρόσκλησης. Το ύψος της οικονομικής αξίας της επιταγής που αποτελεί την επιδότηση του δικαιούχου και των ωφελουμένων, καθορίζεται με απόφαση του Δ.Σ. του ΟΑΕΔ μετά από γνώμη της Επιτροπής του Ε.Λ.Ε.Κ.Π και είναι ανάλογο με τον τύπο και την κατηγορία του τουριστικού καταλύματος. Στην οικονομική αξία της επιταγής του δικαιούχου περιλαμβάνεται το ποσό επιδότησης του δικαιούχου και των ωφελουμένων μελών της οικογένειάς του. Η «Επιταγή Κοινωνικού Τουρισμού» έχει τη μορφή ενός ηλεκτρονικού μοναδικού κωδικού αριθμού, ο οποίος δημιουργείται αυτόματα από το Ολοκληρωμένο Πληροφοριακό Σύστημα (ΟΠΣ) του Οργανισμού και αποτυπώνεται με τα λοιπά στοιχεία των δικαιούχων − ωφελουμένων στο Μητρώο της παρ. 5 του αρθρ. 9 της παρούσας, ισχύει δε αποκλειστικά για τους σκοπούς του συγκεκριμένου προγράμματος μέχρι τη λήξη αυτού. Η επιδότηση μέσω της Επιταγής Κοινωνικού Τουρισμού δίνει τη δυνατότητα στους δικαιούχους να επιλέγουν οι ίδιοι τους παρόχους τουριστικών καταλυμάτων σύμφωνα με τις ανάγκες των ιδίων και των οικογενειών τους. Ποιοι είναι οι δικαιούχοι για τον τον κοινωνικό τουρισμό ΟΑΕΔ 2013 -2014 Ως «Δικαιούχοι» του προγράμματος Κοινωνικού Τουρισμού ΟΑΕΔ ορίζονται: α) ασφαλισμένοι/εργαζόμενοι με σχέση εξαρτημένης εργασίας ιδιωτικού δικαίου που έχουν κατά το προηγούμενο της έναρξης του προγράμματος ημερολογιακό έτος 50 ημέρες στην ασφάλιση του ΙΚΑ−ΕΤΑΜ, σύμφωνα με τη διάταξη της παρ. 1 του αρθρ. 3 του ν.678/1977, όπως τροποποιήθηκε και ισχύει (συνεισπραττόμενη με τις εισφορές υπέρ ΙΚΑ−ΕΤΑΜ εισφορά 0,35%),
γ) άνεργοι εγγεγραμμένοι στο Ειδικό Μητρώο Ανέργων ΑμΕΑ του ΟΑΕΔ, όπως η Δημόσια Πρόσκληση ορίζει. Ως «Ωφελούμενοι» του προγράμματος Κοινωνικού Τουρισμού ορίζονται: α) τα άνω των πέντε ετών προστατευόμενα τέκνα της οικογένειας των δικαιούχων, όπως αυτά αποδεικνύονται από οικογενειακό βιβλιάριο ασθενείας δημόσιου φορέα. Τα τέκνα ηλικίας κάτω των έξι ετών μπορούν να είναι ωφελούμενοι εφόσον συμπληρώνουν τα πέντε έτη κατά τη διάρκεια του προγράμματος, ωστόσο η επιταγή κοινωνικού τουρισμού του άρθρου 4 της παρούσας που τα αφορά, ενεργοποιείται μετά από την ημερομηνία συμπλήρωσης του πέμπτου έτους της ηλικίας τους.
β) οι σύζυγοι των δικαιούχων, όταν είναι προστατευόμενα μέλη και ασφαλίζονται από αυτούς, γ) συνοδοί δικαιούχων ΑμΕΑ που έχουν ποσοστό αναπηρίας 67% και άνω, και μόνο στην περίπτωση που η αναγκαιότητα συνοδείας προκύπτει από το νόμο και αποδεικνύεται από σχετική βεβαίωση (όταν απαιτείται), όπως αυτή προσδιορίζεται στα δικαιολογητικά συμμετοχής της Δημόσιας Πρόσκλησης. ΠΑΡΟΧΟΙ ΤΟΥ ΠΡΟΓΡΑΜΜΑΤΟΣ ΚΟΙΝΩΝΙΚΟΥ ΤΟΥΡΙΣΜΟΥ ΟΑΕΔ 2013 – 2014
2. Τα τουριστικά καταλύματα πρέπει να έχουν το Ειδικό Σήμα λειτουργίας τους και όλα τα απαιτούμενα δικαιολογητικά σε ισχύ, όπως αυτά ορίζονται στη Δημόσια Πρόσκληση. ΔΗΜΟΣΙΑ ΠΡΟΣΚΛΗΣΗ ΓΙΑ ΤΗΝ ΚΑΤΑΡΤΙΣΗ ΤΩΝ ΜΗΤΡΩΩΝ ΔΙΚΑΙΟΥΧΩΝ ΚΑΙ ΠΑΡΟΧΩΝ 1. Με απόφαση του ΔΣ του ΟΑΕΔ, που λαμβάνεται μετά από γνώμη της Επιτροπής του Ε.Λ.Ε.Κ.Π, προσκαλούνται οι δικαιούχοι και οι πάροχοι, προκειμένου να υποβάλουν αίτηση συμμετοχής στο πρόγραμμα. Η Δημόσια Πρόσκληση εκδίδεται μέσα σε ένα μήνα από τη δημοσίευση της παρούσας. 2. Με τη Δημόσια Πρόσκληση ορίζονται: ο αριθμός των δικαιούχων και ωφελουμένων, η διάρκεια του προγράμματος, το ποσό και οι ημέρες επιδότησης, οι προϋποθέσεις συμμετοχής, η προθεσμία και η διαδικασία υποβολής των ηλεκτρονικών αιτήσεων και των απαιτουμένων δικαιολογητικών, τα κριτήρια επιλογής των υποψηφίων δικαιούχοι − ωφελουμένων καθώς και η μοριοδότηση αυτών, η διαδικασία κατάρτισης του Μητρώου Δικαιούχων − Ωφελουμένων και του Μητρώου Παροχών, καθώς και κάθε άλλο στοιχείο ή πληροφορία διευκολύνει όσους επιθυμούν να συμμετάσχουν στην Πρόσκληση για την υλοποίηση του προγράμματος. 3. Η Δημόσια Πρόσκληση αναρτάται στους διαδικτυακούς τόπους του ΟΑΕΔ (www.oaed.gr) και του «ΔΙΑΥΓΕΙΑ». ΑΙΤΗΣΕΙΣ ΥΠΟΨΗΦΙΩΝ ΔΙΚΑΙΟΥΧΩΝ− ΔΙΑΔΙΚΑΣΙΑ ΥΠΟΒΟΛΗΣ ΓΙΑ ΤΟΝ ΚΟΙΝΩΝΙΚΟ ΤΟΥΡΙΣΜΟ ΟΑΕΔ 2013 – 2014 Οι αιτήσεις συμμετοχής των υποψηφίων δικαιούχων υποβάλλονται προς τον ΟΑΕΔ αποκλειστικά με ηλεκτρονικό τρόπο όπως είχαμε δημοσιευσει πρίν μέρες στο άρθρο με τίτλο (Κοινωνικός τουρισμός ΟΑΕΔ 2013 – 2014 ηλεκτρονικές αιτήσεις) . Οι λεπτομέρειες για την ηλεκτρονική υποβολή των αιτήσεων καθώς και για την υποβολή των δικαιολογητικών από τους υποψηφίους καθορίζονται ρητά με τη Δημόσια Πρόσκληση. Σε περίπτωση υποβολής αίτησης με τρόπο διαφορετικό από αυτόν που ορίζεται στην Πρόσκληση, ο υποψήφιος αποκλείεται από τη διαδικασία συμμετοχής στο πρόγραμμα. Οι αιτήσεις υποβάλλονται μέσα στην προθεσμία που ορίζεται ρητά στην Πρόσκληση. Το εμπρόθεσμο αυτής κρίνεται με βάση την ημερομηνία ηλεκτρονικής αποστολής της στον ΟΑΕΔ. Υποψήφιοι των οποίων οι αιτήσεις υποβάλλονται εκπρόθεσμα αποκλείονται από τη διαδικασία επιλογής. Ο υποψήφιος αυτοπροσώπως ή δια νομίμου αντιπροσώπου υποχρεούται να προσέλθει στο ΚΠΑ 2 του ΟΑΕΔ μέχρι την ημερομηνία λήξης της προθεσμίας υποβολής των αιτήσεων, για τον έλεγχο της ταυτοπροσωπίας του, την υπογραφή της αίτησής του μετά την εκτύπωσή της και την υποβολή συγκεκριμένων δικαιολογητικών νια την απόδειξη των κριτηρίων επιλογής, όπως αυτά ορίζονται στη Δημόσια Πρόσκληση. Η μη προσέλευση του υποψήφιου ή του νόμιμου αντιπροσώπου του συνεπάγεται τον αυτοδίκαιο αποκλεισμό του από τη διαδικασία επιλογής. Η μη προσκόμιση δικαιολογητικού ή δικαιολογητικών εκ μέρους του υποψήφιου συνεπάγεται τη μη μοριοδότηση των συγκεκριμένων κριτηρίων στα οποία αυτά αντιστοιχούν. Της υποχρέωσης ελέγχου της ταυτοπροσωπίας του προηγούμενου άρθρου εξαιρούνται όσοι υποψήφιοι υποβάλλουν αιτήσεις με τη χρήση κλειδάριθμου που έχουν λάβει ή θα λάβουν από τα ΚΠΑ2 του ΟΑΕΔ. Η αίτηση επέχει θέση υπεύθυνης δήλωσης του άρθρου 8 του ν. 1599/1986 (ΦΕΚ Α΄ 75) για τα στοιχεία που διαλαμβάνονται σε αυτήν. Η ανακρίβεια των στοιχείων που δηλώνονται στην αίτηση επισύρει τις προβλεπόμενες ποινικές και διοικητικές κυρώσεις. Η υποβολή αίτησης συμμετοχής συνιστά εξουσιοδότηση προς τον ΟΑΕΔ για τη χρήση και επεξεργασία των προσωπικών δεδομένων του αιτούντος αποκλειστικά για τους σκοπούς της παρούσας. Ο υποψήφιος φέρει την ευθύνη της πλήρους και ορθής συμπλήρωσης της ηλεκτρονικής του αίτησης. Διόρθωση ή τροποποίηση ή συμπλήρωση των αιτήσεων, συμπλήρωση τυχόν ελλειπόντων στοιχείων − δικαιολογητικών, έστω και συμπληρωματικών ή διευκρινιστικών, επιτρέπεται με νέες αιτήσεις, οι οποίες υποβάλλονται σε αντικατάσταση των προηγουμένων, οι οποίες ακυρώνονται, έως τη λήξη της προθεσμίας υποβολής των αιτήσεων.
ΚΡΙΤΗΡΙΑ ΕΠΙΛΟΓΗΣ ΔΙΚΑΙΟΥΧΩΝ ΓΙΑ ΤΟΝ ΚΟΙΝΩΝΙΚΟ ΤΟΥΡΙΣΜΟ ΟΑΕΔ 2013 – 2014
Ο ΟΑΕΔ επεξεργάζεται τις αιτήσεις, ελέγχει τα απαιτούμενα δικαιολογητικά των υποψηφίων και προβαίνει στη μοριοδότησή τους. Η μοριοδότηση των δικαιούχων στηρίζεται σε ειδικά κριτήρια, όπως το ατομικό ή οικογενειακό εισόδημα κατά περίπτωση, ο αριθμός των ανήλικων τέκνων, ο χρόνος ανεργίας και ο αριθμός ημερών ασφάλισης της περίπτωσης α΄ της παραγρ. 1 του άρθρου 5 της παρούσας κατά την τελευταία τριετία. Η μοριοδότηση των κριτηρίων προσδιορίζεται στη Δημόσια Πρόσκληση. Οι πληροφορίες σχετικά με το εισόδημα των δικαιούχων δύναται να αναζητηθούν με ηλεκτρονικό τρόπο από την Γενική Γραμματεία Πληροφοριακών Συστημάτων. Η βαθμολογία που συγκεντρώνουν κατά τη διαδικασία μοριοδότησης οι δικαιούχοι ΑμΕΑ προσαυξάνεται κατά 50%. Κρίσιμος χρόνος συνδρομής των προϋποθέσεων συμμετοχής στη διαδικασία και των κριτηρίων που λαμβάνονται υπόψη για την κατάταξη των υποψηφίων είναι ο χρόνος λήξης της προθεσμίας υποβολής των αιτήσεων συμμετοχής στη Δημόσια Πρόσκληση. Οι δικαιούχοι − ωφελούμενοι κατατάσσονται στο Μητρώο Δικαιούχων − Ωφελουμένων κατά αλφαβητική σειρά. Στο Μητρώο αναγράφονται: τα προσωπικά στοιχεία των δικαιούχων και των ωφελουμένων αυτών, ο Αριθμός Μητρώου Κοινωνικής Ασφάλισης (AMΚΑ) των δικαιούχων και των ωφελουμένων, ο Αριθμός Φορολογικού Μητρώου (ΑΦΜ) των δικαιούχων, η βαθμολογία που οι δικαιούχοι συγκεντρώνουν αναλυτικά ανά κριτήριο μοριοδότησης καθώς και η συνολική βαθμολογία τους, ο αριθμός κατάταξης αυτών με σχετική ένδειξη για το αν έχουν επιλεγεί ή όχι και ο μοναδικός ηλεκτρονικός κωδικός αριθμός της Επιταγής Κοινωνικού Τουρισμού για τους επιλεγέντες. Ο αριθμός κατάταξης των ωφελουμένων είναι ίδιος με τον αριθμό κατάταξης των δικαιούχων. Για τους υποψήφιους οι οποίοι αποκλείονται από το Μητρώο Δικαιούχων − Ωφελουμένων καταρτίζεται πίνακας αποκλειομένων με αναφορά του συγκεκριμένου λόγου αποκλεισμού για κάθε υποψήφιο. Το Μητρώο Δικαιούχων − Ωφελούμενοι και ο πίνακας αποκλεισμένων της προηγούμενης παραγράφου καταρτίζονται από τον Διοικητή του ΟΑΕΔ ή από το αρμόδιο όργανο που ορίζεται με απόφασή του. Το Μητρώο Δικαιούχων − Ωφελουμένων αναρτάται στην διαδικτυακή πύλη του ΟΑΕΔ (http://www.oaed.gr/) και ανακοινώνεται η έκδοση του στον Πίνακα Ανακοινώσεων των αρμοδίων Υπηρεσιών (ΚΠΑ2) του ΟΑΕΔ. Στις περιπτώσεις που σύζυγοι, δικαιούχοι του προγράμματος Κοινωνικού Τουρισμού κατά την παρ. 1 του αρθρ. 5 της παρούσας, καταθέτουν αίτηση για συμμετοχή στο πρόγραμμα, αλλά κατά τη διαδικασία μοριοδότησης επιλέγεται μόνο ο ένας εκ των δύο, θα εντάσσεται και ο άλλος στο Μητρώο ως ωφελούμενος. ΑΙΤΗΣΕΙΣ ΥΠΟΨΗΦΙΩΝ ΠΑΡΟΧΩΝ− ΔΙΑΔΙΚΑΣΙΑ ΥΠΟΒΟΛΗΣ Οι πάροχοι υποχρεωτικά λαμβάνουν κλειδάριθμο, κατόπιν διαδικασίας που περιγράφεται στη Δημόσια Πρόσκληση. Εν συνεχεία υποβάλλουν ηλεκτρονικά αίτηση συμμετοχής στο πρόγραμμα, η οποίο επέχει θέση δήλωσης αποδοχής των όρων και των προϋποθέσεων του προγράμματος καθώς και δήλωσης του άρθρου 8 του ν. 1599/1986 (ΦΕΚ Α΄ 75) γιο τα στοιχεία που διαλαμβάνονται σε αυτήν. Η ανακρίβεια των στοιχείων που δηλώνονται στην αίτηση επισύρει τις προβλεπόμενες ποινικές και διοικητικές κυρώσεις. Ο τρόπος συμπλήρωσης των αιτήσεων, τα στοιχεία των παροχών και η διαδικασία για την ηλεκτρονική υποβολή των αιτήσεων καθώς και για την υποβολή των δικαιολογητικών από τους υποψηφίους καθορίζονται με τη Δημόσια Πρόσκληση. Σε περίπτωση υποβολής αίτησης με τρόπο διαφορετικό από αυτόν που ορίζεται ρητά στην Πρόσκληση ο υποψήφιος αποκλείεται από τη διαδικασία συμμετοχής στο πρόγραμμα. Η αίτηση υποβάλλεται μέσα στην προθεσμία που ορίζεται ρητά στην Πρόσκληση. Το εμπρόθεσμο αυτής κρίνεται με βάση την ημερομηνία ηλεκτρονικής αποστολής της στον ΟΑΕΔ. Υποψήφιοι των οποίων οι αιτήσεις υποβάλλονται εκπρόθεσμα αποκλείονται από τη διαδικασία επιλογής. Οι δυνητικοί πάροχοι αυτοπροσώπως ή δια νομίμου αντιπροσώπου υποβάλλουν στα ΚΠΑ2 του ΟΑΕΔ μέχρι την ημερομηνία λήξης της προθεσμίας υποβολής των αιτήσεων συγκεκριμένα δικαιολογητικά, όπως αυτά ορίζονται στη Δημόσια Πρόσκληση, άλλως οι αιτήσεις τους δεν θα ληφθούν υπόψη. Οι δυνητικοί πάροχοι φέρουν την ευθύνη της πλήρους και ορθής συμπλήρωσης της ηλεκτρονικής τους αίτησης. Διόρθωση ή τροποποίηση ή συμπλήρωση των αιτήσεων, συμπλήρωση τυχόν ελλειπόντων στοιχείων −δικαιολογητικών, έστω και συμπληρωματικοί ή διευκρινιστικών, επιτρέπεται με νέες αιτήσεις, οι οποίες υποβάλλονται έως τη λήξη της προθεσμίας υποβολής των αιτήσεων σε αντικατάσταση των προηγουμένων, οι οποίες ακυρώνονται. ΚΑΤΑΡΤΙΣΗ ΜΗΤΡΩΟΥ ΠΑΡΟΧΩΝ
Ο ΟΑΕΔ επεξεργάζεται τις αιτήσεις, ελέγχει τα απαιτούμενα δικαιολογητικά των υποψηφίων παροχών και συντάσσει πίνακα (Μητρώο Παροχών). Για τους υποψήφιους οι οποίοι αποκλείονται από το Μητρώο Παροχών καταρτίζεται πίνακας αποκλειομένων με αναφορά του συγκεκριμένου λόγου αποκλεισμού για κάθε υποψήφιο. Το Μητρώο Παροχών και ο πίνακας αποκλειομένων της προηγούμενης παραγράφου καταρτίζονται από τον Διοικητή του ΟΑΕΔ ή από το αρμόδιο όργανο που ορίζεται με απόφασή του. Το Μητρώο Παροχών αναρτάται στη διαδικτυακή πύλη του ΟΑΕΔ (www.oaed.gr) και ανακοινώνεται η έκδοσή του στον Πίνακα Ανακοινώσεων των αρμοδίων Υπηρεσιών (ΚΠΑ2) του ΟΑΕΔ. Το Μητρώο Παροχών ανανεώνεται ετησίως για την αποτύπωση τυχόν υφιστάμενων μεταβολών των ήδη ενταγμένων παροχών και τη συμμετοχή νέων, όπως η Δημόσια Πρόσκληση ορίζει. Με τις Δημόσιες Προσκλήσεις καλούνται οι νέοι υποψήφιοι πάροχοι να υποβάλουν αιτήσεις και δικαιολογητικά, όπως η Πρόσκληση ορίζει και οι παλαιοί πάροχοι να επαναβεβαιώσουν τη συμμετοχή τους στο πρόγραμμα με την υποχρέωση υποβολής μόνο νέων δικαιολογητικών ή δικαιολογητικών που έχουν τροποποιηθεί ή η ισχύς τους έχει λήξει και έχουν αντικατασταθεί. ΛΟΙΠΟΙ ΟΡΟΙ, ΠΡΟΫΠΟΘΕΣΕΙΣ ΚΑΙ ΟΙΚΟΝΟΜΙΚΗ ΣΥΜΜΕΤΟΧΗ ΤΩΝ ΔΙΚΑΙΟΥΧΩΝ − ΩΦΕΛΟΥΜΕΝΩΝ Η διαδικασία εκδήλωσης ενδιαφέροντος, οι υποχρεώσεις και τα δικαιώματα των αντισυμβαλλομένων δικαιούχων και παροχών, η τυχόν οικονομική συμμετοχή των δικαιούχων και των ωφελουμένων καθώς και οι λοιποί όροι και προϋποθέσεις του προγράμματος περιγράφονται αναλυτικά στη Δημόσια Πρόσκληση. Οι δικαιούχοι και οι πάροχοι συμπληρώνουν και υπογράφουν την προτυποποιημένη, αναρτημένη στη διαδικτυακή πύλη του ΟΑΕΔ, σύμβαση, η οποία βασίζεται στους όρους και τις προϋποθέσεις της Δημόσιας Πρόσκλησης. Η από τα συμβαλλόμενα μέρη υπογεγραμμένη ανωτέρω σύμβαση καθώς και τα δικαιολογητικά που σύμφωνα με τη Δημόσια Πρόσκληση θα πρέπει να τη συνοδεύουν, διαβιβάζονται με ηλεκτρονική σάρωση στον ΟΑΕΔ. Η σύναψη της σύμβασης μεταξύ δικαιούχου και παρόχου γεννά την αξίωση του δεύτερου να εισπράξει από τον ΟΑΕΔ ποσό αντίστοιχο με την οικονομική αξία της Επιταγής Κοινωνικού Τουρισμού, όπως αυτή ορίζεται στην παρ. 2 του αρθρ. 4 της παρούσας, ως αντάλλαγμα μέρους ή του συνόλου των παρεχομένων υπηρεσιών διαμονής Θα θέλαμε να σας διευκρινήσουμε ότι οι αιτήσεις δεν έχουν ξεκινήσει ακόμα. SOURCE
Share this: ~ κοινοποιείστε το ~FacebookSkypeWhatsAppinstagramTwitterLinkedInGoogleRedditTumblrPinterestEmailΕκτύπωσηPocketTelegram
Ετικέτες: πολίτες, Δημόσιο, ενημέρωση, Uncategorized	Σχολιάστε Ακύρωση απάντησης	Γράψτε το σχόλια σας εδώ....
« Οδηγίες υποβολής Ε9 του τρέχοντος έτους
Επιδόματα – Παροχές / Παροχές Ανεργίας »